**NOTĂ DE FUNDAMENTARE**

|  |
| --- |
| **Secţiunea 1****Titlul prezentului act normativ****Ordonanța Guvernului****pentru modificarea si completarea Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe** **și de modificare a Legii nr. 349/2002 pentru prevenirea și combaterea efectelor consumului produselor din tutun**  |
| **Secţiunea a 2 - a****Motivul emiterii actului normativ** 2.1.Sursa proiectului de act normativNecesitatea unor reglementări care să cuprindă obligațiile legale pentru punerea pe piață a noilor produse din tutun încălzit.Totodată, Comisia Europeană a sesizat apariția pe piața Uniunii a acestor produse noi și a emis în 29 iunie 2022 Directiva delegată (UE) 2022/2100 de modificare a Directivei 2014/40/UE a Parlamentului European și a Consiliului în ceea ce privește retragerea anumitor exceptări care vizează produsele din tutun încălzit, care prevede obligații și termene explicite pentru țările membre al UE. |
| * 1. Descrierea situaţiei actuale

Cadrul legal existent la nivel national, la acest moment, este preprezentat în principal de Legea nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun. Aceasta reglementează obligațiile pe care trebuie sa le îndeplinească produsele din tutun care sunt puse la dispoziția consumatorilor din România, inclusiv produsele de tutun încalzit.Problema, așa cum o semnaleaza Raportul Comisiei Europene, o reprezintă creșterea vânzărilor de produse din tutun încălzit, care a depășit 2,5 % din totalul vânzărilor de produse din tutun la nivelul Uniunii. In prezent, conform prevederilor din Directiva 2014/40/UE, transpusă în legislația națională prin Legea nr. 201/2016, produsele din tutun încălzit sunt exceptate de la interdicțiile privind adaosul de arome și de la obligațiile prind etichetarea cu avertismentele de sănătate combinate (text și fotografie). In aceste condiții a fost adoptată Directiva delegată (UE) 2022/2100 de modificare a Directivei 2014/40/UE a Parlamentului European și a Consiliului, care prevede interdicția privind introducerea pe piață a produselor din tutun cu o aromă caracteristică sau care conțin arome în oricare dintre componentele lor, cum ar fi filtrele, hârtiile, ambalajele, capsulele sau orice caracteristică tehnică care permite modificarea mirosului sau a gustului produselor din tutun sau modificarea intensității arderii lor și pentru produsele din tutun încălzit. In plus, aceasta stabiliește obligativitatea etichetării pentru produsele din tutun încălzit, în măsura în care acestea sunt produse din tutun pentru fumat, cu mesajul de informare și avertismentele de sănătate combinate. Adoptarea prevederilor Directivei delegate (UE) 2022/2100 de modificare a Directivei 2014/40/UE a Parlamentului European și a Consiliului va contribui la informarea adecvată cu privire la efectele utilizarii produselor de tutun încalzit și la alinierea compoziției acestora în privința aromelor cu prevederile aplicabile pentru celelelate produse.  Beneficiarii direcți ai reglementarii sunt adulții și tinerii care au folosit / folosesc țigări electronice sau dispozitive electronice. Conform cifrelor Raportului OECD/EU 2022, Health at a Glance 2022, adulții care folosesc zilnic sau ocazional țigări electronice sau dispozitive electronice similare au fost în anul 2019 aproximativ 2% din totalul populației. Sursa: OECD/European Union (2022), Health at a Glance: Europe 2022: State of Health in the EU Cycle, OECD Publishing, Paris, <https://doi.org/10.1787/507433b0-en>  Beneficiarii indirecți sunt fumatorii din prezent și tinerii care pot fi atrași de mirajul unor produse care par să aibă riscuri mai reduse pentru sănătate. Primii, respectiv ponderea adulților care fumează zilnic în România - conform studiului INS, Starea de sănătate a populației din România - reprezintă 19% din populația adultă. Conform aceluiași studiu, procentul persoanelor fumătoare (fumat zilnic sau ocazional țigări) din grupa de vârstă 15-24 de ani este de 19,97%.  Un grup țintă afectat îl va reprezenta industria producatoare și care comercializează produse de tutun încălzit, pentru care vor exista costuri economice legate de modificarea compoziției produselor de tutun încalzit și legate de etichetare.  Neadoptarea proiectului de act normativ până la data de 23 iulie 2023 va conduce la începerea procedurii de infringement pentru țara noastră. În temeiul art. 288 din Tratatul privind funcționarea Uniunii Europene (TFUE), transpunerea directivelor UE este o obligație esențială a statelor membre UE, iar nerespectarea acestei obligații este de o gravitate certă. În temeiul art. 260 alin. (3) din TFUE și în conformitate cu jurisprudența constantă a Curții de Justiție a Uniunii Europene (CJUE), în situația în care statul membru nu și-a îndeplinit obligația de comunicare a măsurilor de transpunere a unei directive adoptate în conformitate cu o procedură legislativă, Comisia poate sesiza CJUE cu privire la această încălcare a obligației prevăzută de tratate și poate propune Curții să impună sancțiuni financiare statului membru respectiv în cuantum considerabil (Hotărârile în cauzele: C-543/17, Comisia Europeană împotriva Belgiei, pct. 85; C-550/18, Comisia Europeană împotriva Irlandei, pct. 82; C-549/18, Comisia Europeană împotriva României, pct. 73, C-658/19, Comisia Europeană împotriva Spaniei, pct. 64). Pentru anul 2023 cuantumul sumei forfetare stabilite de Comisia Europeană pentru România este de 1.708.000 eur la care se pot propune penalități pe zi de întârziere. Tot potrivit jurisprudenței CJUE, un stat membru nu poate invoca nicio situație internă pentru a justifica neîndeplinirea obligațiilor sau nerespectarea termenelor prevăzute de normele UE (Hotărârea în cauza C-297/08, Comisia/Italia, pct. 83 și cauzele citate, precum și hotărârea în cauza C-658/19, pct. 19 și 77). Soluția legislativă propusă, aceea a Ordonanței Guvernului, permite încadrarea în termenul stabilit de transpunere a prevederilor Directivei Delegate, care este 23 iulie, astfel încât până la data de 23 octombrie 2023 să poată fi puse în aplicare prevederile aplicabile pentru produsele de tutun încalzit.  |
| * 1. Schimbări preconizate

 Promovarea acestui act normativ este determinată în principal de:- cresterea volumului vanzarilor pe piață a produselor din tutun încălzit, categorie nouă de produse din tutun; - necesitatea punerii în concordanţă a dispozițiilor Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun cu prevederile Directivei delegate (UE) 2022/2100 de modificare a Directivei 2014/40/UE a Parlamentului European și a Consiliului în ceea ce privește retragerea anumitor exceptări care vizează produsele din tutun încălzit. Astfel, prin Proiectul de Ordonanță a Guvernului pentru modificarea și completarea Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe și de modificare a Legii nr. 349/2002 pentru prevenirea și combaterea efectelor consumului produselor din tutun, termenul de *produs din tutun încălzit* este definit drept un produs nou din tutun care este încălzit pentru a produce o emisie care conține nicotină și alte substanțe chimice, care este apoi inhalată de utilizator(i) și care, în funcție de caracteristicile sale, este un produs din tutun care nu arde sau un produs din tutun pentru fumat. Se modifică exceptarea prevazută în alin.(7), cu privire la interdicțiile prevăzute la alin.(1) și alin.(10), pentru produsele din tutun altele decât țigaretele și tutunul de rulat, prin adăugarea în această categorie și a produselor din tutun încălzit.  La art.11 se modifică titlul și alin.(1), prin cuprinderea și a produselor din tutun încălzit în reglementare, astfel: se exceptează de la prevederile art. 9 alin. (2) şi art .10 produsele din tutun pentru fumat, altele decât țigaretele, tutunul de rulat, tutunul pentru narghilea și produsele din tutun încălzit. În acest caz și în plus față de avertismentul general specificat la art. 9 alin. (1), fiecare pachet unitar și orice ambalaj exterior al acestor produse poartă unul dintre avertismentele sub formă de text incluse în lista din anexa I.  Prezenta Ordonanță a Guvernului transpune Directiva Delegată (UE) 2022/2100 a Comisiei din 29 iunie 2022 de modificare a Directivei 2014/40/UE a Parlamentului European și a Consiliului în ceea ce privește retragerea anumitor exceptări care vizează produsele din tutun încălzit, publicată în Jurnalul Oficial al Uniunii Europene, seria L, nr. 283 din 3 noiembrie 2022. |
| * 1. Alte informaţii – Nu este cazul.
 |
| **Secţiunea a 3-a****Impactul socioeconomic al actului normativ** |
| * 1. Descrierea generală a beneficiilor şi costurilor estimate ca urmare a intrării în vigoare a actului normativ.

 Beneficiul adoptării prezentului act normativ este reprezentat de crearea cadrului legal adecvat pentru punerea pe piata a tuturor produselor din tutun, respectiv prin includerea produselor din tutun încălzit. De asemenea, proiectul de act normativ are în vedere asigurarea protecției sănătății populației pe teritoriul României  |
| * 1. Impactul social

 Adoptarea prezentului proiect de Ordonanță a Guvernului are caracter social, prin asigurarea etichetării corecte a produselor din tutun încălzit. Proiectul de act normativ contribuie la protejarea sănătății generale a populatiei, prin prevederea de mesaje de atenționare adecvate fiecarui tip de produse din tutun existente pe piață. |
| * 1. Impactul asupra drepturilor şi libertăţilor fundamentale ale omului

 In aplicarea prevederilor art. 34 din Constituția Romaniei, care prevede că:„(1) Dreptul la ocrotirea sănătăţii este garantat. (2) Statul este obligat să ia măsuri pentru asigurarea igienei şi a sănătăţii publice”, Ministerul Sănătății asigură adoptarea unor reglementări noi pentru produse de tutun încălzit tot mai utilizate, în vederea reducerii atractivității acestora și conțientizării faptului că și acestea prezintă efecte negative asupra stării de sănătate, inclusiv adiția, similar produselor clasice din tutun pentru fumat.  |
| * 1. Impactul macro-economic

 In 2021, companiile din sectorul tutunului au virat 4 miliarde la buget, echivalentul a circa 1,7% din PIB. Sursa: Bursa.ro: <https://www.bursa.ro/anul-trecut-companiile-din-sectorul-tutunului-au-virat-4-miliarde-euro-la-buget-echivalentul-a-circa-1-7-procente-din-pib-83310849>  In contrapondere, UE suportă o povară economică substanțială din cauza fumatului. O estimare conservatoare a acestor costuri se încadrează între 98-130 miliarde EUR pe an, sau între 1,04-1,39% din Produsul Intern Brut al regiunii pentru anul 2000. Costurile adevărate sunt, fără îndoială, mai mari și vor continua să fie escaladate dacă nu se iau măsurile adecvate. Această creștere a costurilor va rezulta din ratele mai mari de fumat în noile state membre ale UE10, îmbunătățirile asistenței medicale și creșterea cererii de servicii medicale. Fumători, dar și nefumători, guverne și angajați trebuie să acopere aceste costuri. Dovezile empirice arată că consumul de tutun reprezintă o povară netă pentru bugetele de stat chiar și după contabilizarea taxei colectate pe tutun și a economiilor din plățile de asigurări sociale din cauza mortalității premature în rândul fumătorilor. (TOBACCO OR HEALTH IN THE EUROPEAN UNION PAST, PRESENT AND FUTURE [Tobacco or Health In the European Union Past, Present and Future (europa.eu)](https://ec.europa.eu/health/ph_determinants/life_style/Tobacco/Documents/tobacco_exs_en.pdf)  In România, aproape 43.000 de români au murit în 2010 din cauza unei boli cauzate de fumat. Aproape un sfert (23,8%) din toate decesele în rândul bărbaților și aproximativ unul din doisprezece (8,2%) din toate decesele în rândul femeilor în 2010 au fost cauzate de tutun. Aceste rate sunt mai mari decât media altor țări cu venituri medii. Majoritatea acestor decese sunt cauzate de cancer pulmonar și de alte tipuri de cancer induse de tutun, accidente vasculare cerebrale, boli cardiace ischemice și alte boli cardiovasculare și boli respiratorii. Costurile tratării bolilor cauzate de fumat au fost de peste 1,2 miliarde de lei în 2012, aproximativ 5,4% din cheltuielile totale pentru sănătate în acel an. Aceste costuri sunt aproape sigur o subestimare, având în vedere că reflectă doar costurile cazurilor spitalizate și cazurilor finanțate de Programele Naționale de Sănătate și sunt limitate la un subset al bolilor cauzate de consumul de tutun. Economics-Tobacco-TC-Romania-raport-14.11.2016.pdf (tobacconomics.org)  |
| 3.4.1.Impactul asupra economiei şi asupra principalilor indicatori macroeconomici Veniturile din accizele la tutun reprezintă 45,5% din veniturile bugetare provenite din accize, în 2021 fiind platit la buget un venit cu 13% mai mult ca în 2020. Sursa: Bursa.ro: <https://www.bursa.ro/anul-trecut-companiile-din-sectorul-tutunului-au-virat-4-miliarde-euro-la-buget-echivalentul-a-circa-1-7-procente-din-pib-83310849>  Potrivit INS, în 2021, totalul exporturilor de produse din tutun a fost de peste 1,34 miliarde de euro, contribuția pozitivă a tutunului la balanța de plăți fiind de circa un miliard de euro. Sursa: <https://www.economica.net/industria-tutunului-a-virat-la-buget-aproape-20-miliarde-lei-in-2021-jti-romania_582429.html>  |
| 3.4.2. Impactul asupra mediului concurenţial şi domeniului ajutoarelor de stat: Prezentul act normativ nu se referă la acest subiect. |
| * 1. Impact asupra mediului de afaceri

 Pe plan local, cele patru companii – BAT, JTI, PMI și Imperial Tobacco – angajează direct aproape 5.000 de salariați, având în România trei fabrici. În 2020, România a devenit al doilea producător european de țigarete, după Polonia și la egalitate cu Germania. Sursa: <https://www.economica.net/industria-tutunului-a-virat-la-buget-aproape-20-miliarde-lei-in-2021-jti-romania_582429.html> |
| * 1. Impact asupra mediului înconjurător

 Conform OMS, la nivel mondial, industria tutunului generează anual costuri globale de peste 8 milioane decese, 600 milioane de arbori distrusi, 200.000 hectare de teren atribuit cultivarii tutunului, 22 miliarde tone apă utilizate în această industrie și 84 milioane tone CO2 eliminate în mediu. Cea mai mare parte a tutunului este cultivată în țările cu venituri mici și medii, unde apa și terenurile agricole sunt adesea extrem de necesare pentru producerea de alimente. În schimb, suprafețe uriașe sunt folosite pentru cultivarea plantelor de tutun extrem de nocive sănătății, în timp ce suprafețe tot mai mari de terenuri cu păduri sunt defrișate, pentru a face loc unor astfel de culturi. Raportul OMS “[Tobacco: Poisoning our planet](https://www.who.int/publications-detail-redirect/9789240051287)” evidențiază faptul că amprenta de carbon a industriei din producția, procesarea și transportul tutunului este echivalentă cu o cincime din CO2 produs de industria companiilor aeriene comerciale în fiecare an, contribuind și mai mult la încălzirea globală.„Produsele din tutun sunt cele mai toxice reziduri de pe planetă, conținând peste 7.000 de substanțe chimice toxice, care intră în mediu atunci când sunt aruncate. Aproximativ 4,5 trilioane filtre de țigări poluează anual oceanele, râurile, trotuarele și parcurile orașelor, solul și plajele” a declarat dr. Ruediger Krech, Director OMS, pentru promovarea sănătății. Sursa: Report Tobacco: poisoning our planet <https://www.who.int/publications/i/item/9789240051287>Reducerea consumului de produse de tutun încălzit va contribui la asigurarea îndeplinirii cerințelor art. 35 din Constitutia Romaniei, privind dreptul la un mediu sanatos.  |
| * 1. Evaluarea costurilor şi beneficiilor din perspectiva inovării şi digitalizării

 Transmiterea informațiilor privind produsele din tutun, țigaretele electronice și flacoanele de reumplere se realizează prin Platforma comună a UE de transmitere a datelor (EU-CEG).  |
| * 1. Evaluarea costurilor şi beneficiilor din perspectiva dezvoltării durabile

 Prezentul act normativ nu se referă la acest subiect. |
| * 1. Alte informaţii - Nu sunt
 |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri** |
| - în mii lei (RON) - |
| Indicatori | Anul curent | Următorii patru ani | Media pe cinci ani  |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din care:

a) buget de stat, din acesta:(i) impozit pe profit(ii) impozit pe venitb) bugete locale:(i) impozit pe profitc) bugetul asigurărilor sociale de stat:(i) contribuţii de asigurărid) alte tipuri de venituri (se va menționa natura acestora) |   |
| * 1. Modificări ale cheltuielilor bugetare, plus/

minus, din care:a) buget de stat, din acesta:(i) cheltuieli de personal(ii) bunuri şi servicii b) bugete locale:(i) cheltuieli de personal(ii) bunuri şi servicii c) bugetul asigurărilor sociale de stat: (i) cheltuieli de personal(ii) bunuri şi servicii d) alte tipuri de cheltuieli (se va menționa natura acestora) |
| * 1. Impact financiar, plus/minus, din care:

a)buget de statb) bugete locale |
| * 1. Propuneri pentru acoperirea creşterii cheltuielilor bugetare
 |
| * 1. Propuneri pentru a compensa reducerea veniturilor bugetare
 |
| * 1. Calcule detaliate privind fundamentarea modificărilor veniturilor şi/sau cheltuielilor bugetare
 |
| * 1. Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:
1. fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;
2. declarație conform căreia majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară
 |
| * 1. Alte informaţii

 Prezentul proiect de act normativ nu are impact bugetar asupra bugetului Fondului național unic de asigurări sociale de sănătate.  Acest proiect nu infuențează bugetul anual de cheltuieli. |
| **Secţiunea a 5-a****Efectele proiectului actului normativ asupra legislaţiei în vigoare** |
| * 1. Măsuri normative necesare pentru aplicarea prevederilor actului normativ

 Prezentul act normativ nu produce modificarea altor acte normative subsecvente. In vederea aplicării prevederilor privind etichetarea Ministerul Sănătății va adopta un ordin de ministru privind notificarea produselor de tutun încălzit pentru fumat. |
| * 1. Impactul asupra legislației in domeniul achizițiilor publice

 Prezentul act normativ nu se referă la acest subiect. |
| * 1. Conformitatea actului normativ cu legislația UE (în cazul actelor ce transpun sau asigură

aplicarea unor prevederi de drept UE). * + 1. Măsuri normative necesare transpunerii directivelor UE
		2. Măsuri normative necesare aplicării actelor legislative UE

 Prezentul act normativ asigura transpunerea in legislatia nationala a Directivei Delegate (UE) 2022/2100 a Comisiei din 29 iunie 2022 de modificare a Directivei 2014/40/UE a Parlamentului European și a Consiliului în ceea ce privește retragerea anumitor exceptări care vizează produsele din tutun încălzit, publicată în Jurnalul Oficial al Uniunii Europene, seria L, nr. 283 din 3 noiembrie 2022. |
| 3. Măsuri normative necesare aplicării directe a actelor normative comunitare Proiectul de act normativ nu se referă la acest subiect. |
| * 1. Hotărâri ale Curţii de Justiţie a Uniunii Europene

 Proiectul de act normativ nu se referă la acest subiect. |
| * 1. Alte acte normative şi/sau documente internaţionale din care decurg angajamente

 Proiectul de act normativ nu se referă la acest subiect. |
| * 1. Alte informaţii - Nu sunt.
 |
| **Secţiunea a 6-a****Consultările efectuate în vederea elaborării actului normativ** |
| * 1. Informații privind neaplicarea procedurii de participare la elaborarea actelor normative.

 Părțile potențial interesate sunt: Ministerul Sănătății, Ministerul Economiei și industria. În conformitate cu prevederile art 5.3 din Legea nr. 332 din 15 noiembrie 2005privind ratificarea Convenţiei - cadru WHO pentru controlul tutunului, adoptată la Geneva, Elveţia, la 21 mai 2003: ”*În stabilirea şi implementarea politicilor de sănătate publică referitoare la controlul tutunului, părţile vor acţiona pentru protejarea acestor politici de interesele comerciale sau de alt tip din industria tutunului, în conformitate cu legea naţională”*.Ministerul Afacerilor Interne și Ministerul Finanțelor au comunicat faptul că nu consideră necesară avizarea |
| * 1. Informații privind procesul de consultare cu organizații neguvernamentale, institute de cercetare și alte organisme implicate.

 La nivelul Ministerului Sănătății au avut loc consultari cu reprezentanți ai Ministerului Economiei, Ministerului Afacerilor Interne, ai Cancelariei Primului ministru, ai Autorității Naționale pentru Protecția Consumatorilor, ai Institutului de Pneumoftiziologie „Marius Nasta” și ai Institutului Național de Sănătate Publică.  |
| * 1. Informații despre consultările organizate cu autorităţile administraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative
	2. Nu este cazul.
 |
| * 1. Informații privind puncte de vedere/opinii emise de organisme consultative constituite prin acte normative

 Nu este cazul. |
| * 1. Informații privind avizarea de către:

a) Consiliul Legislativ b) Consiliul Suprem de Apărare a Țării c) Consiliul Economic și Social d) Consiliul Concurenței e) Curtea de Conturi |
| * 1. Alte informaţii
 |
| **Secţiunea a 7-a****Activităţi de informare publică privind elaborarea****şi implementarea actului normativ** |
| * 1. Informarea societăţii civile cu privire la necesitatea elaborării proiectului de act normativ

 Proiectul de act normativ respectă prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare. |
| * 1. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice

 Informarea societăţii civile s-a realizat în perioada de consultărilor publice. |
| **Secţiunea a 8-a****Măsuri privind implementarea, monitorizarea și evaluarea actului normativ** |
| * 1. Măsurile de punere în aplicare a actului normativ

 Respectarea termenelor prevazute în Directiva delegată (UE) 2022/2100 a Comisiei din 29 iunie 2022, respectiv adoptarea și publicarea, cel târziu până la 23 iulie 2023, a actelor cu putere de lege și a actelor administrative necesare pentru a se conforma prezentei directive, respectiv aplicarea acestor dispoziții începând cu 23 octombrie 2023. |
| 8.2. Alte informaţii - Nu sunt. |

Față de cele prezentate, a fost promovată prezenta Ordonanță a Guvernului pentru modificarea și completarea Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe și de modificare a [Legii nr. 349/2002](https://legislatie.just.ro/Public/DetaliiDocumentAfis/175500) pentru prevenirea și combaterea efectelor consumului produselor din tutun

**MINISTRUL SĂNĂTĂŢII**

**Prof.univ.dr. Alexandru RAFILA**

**AVIZĂM FAVORABIL,**

**VICEPRIM-MINISTRU**

**Marian NEACȘU**

 **MINISTRUL JUSTIŢIEI MINISTRUL ECONOMIEI,**

 **ANTREPRENORIATULUI ȘI TURISMULUI**

 **Alina-Ștefania GORGHIU Ștefan-Radu OPREA**

**MINISTRUL AFACERILOR AUTORITATEA NAȚIONALĂ PENTRU**

 **EXTERNE PROTECȚIA CONSUMATORILOR**

 **Luminița-Teodora ODOBESCU Horia Miron CONSTANTINESCU**